Charles Glover Barkla

Ni Charles Glover Barkla (7 Hunio 1877 – 23 Oktubre 1944) ket maysa idi a Briton a pisiko ken ti nangabak ti Premio Nobel iti Pisika idi 1917 para iti obra iti espektrokopia ti rayo-ekis ken dagiti mainaig a pagobraan iti panagadal kadagiti Rayo-ekis (rayos ni Roentgen ).

No Barkla ket naipasnga idi idiay Widnes, Inglatera kada John Martin Barkla, ti sekretario para iti Kompania ti kemikal ti Atlas ken ni Sarah Glover, ti anak a babai ti agar-aramid ti pagorasan. Ni Barkla ket nagadal idiay Instituto ti Liverpool ken simmaruno idiay Unibersidad ti Liverpool. Ni Barkla ket immun-una a nagadal iti matematika ngem kanungpalan a nagespesialisado iti Pisika babaen ni Apo Oliver Lodge. Idi las-ud ti kaawan ni Oliver Lodge gapu ti sakit, ni Barkla ket isu ti nangsuksukat kaniana kadagiti lektura.

Idi 1899, ni Barkla ket naawat idi idiay Kolehio ti Trinity, Cambridge, nga addaan iti Kumaduaan ti Panagsukisok idi 1851 manipud iti Naarian a Komision para iti Eksibision iti 1851,Dagiti Arkibo ti Naarian a Komision ti 1851 ket maki-obra iti Laboratorio Cavendish babaen ti pisiko a ni J. J. Thomson (nangduktal iti elektron). Iti las-ud dagiti dua a tawen idiay Cambridge, ni Barkla ket, babaen ti panangiturong ni J.J. Thomson, ket nagadal iti kapardas dagiti elektromagnetiko nga allon kadagiti barot ti nadumaduma a kaakaba ken materiales.

Kalpasan ti makatawen ket gudua idiay Kolehio ti Trinity, Cambridge, ti panagayatna iti musika ket nakaituronganna nga immakar idiay Kolehio ti Ari, Cambridge tapno isu ket agkanta iti koro ti kapilio. Ti baritono a bosesna ni Barkla ket napinstas met ken ti agmaymaysa a panagkankantana ket adu met dagiti napnapan nga agbuybuya. Isu ket nakompletona ti gradona iti Bachelor of Arts idi 1903, ken kalpasanna ti gradona iti Master of Arts idi 1907.

Idi 1913, kalpasan ti panagtrabrabahona idiay Unibersidad ti Cambridge, Liverpool, ken idiay Kolehio ti Ari Londres, ni Barkla ket naidutok a kas Propesor ti Masna a Pilosopia idiay Unibersidad ti Edinburgh, ti puesto a tinengnggelna aginggana idi pimmusay. Ni Barkla ket inasawa ni Mary Esther Cowell idi 1907, ken nagannakda kadagiti dua a lalaki ken maysa a babai.

Ni Barkla ket nakagun-od kadagiti adu a progreso iti panangirang-ay ken panagpasayaat kadagiti linteg ti panagwarsi ti rayo-ekis, espektroskopia ti rayo-ekis, dagiti pamunganayan a mangituray ti transmision dagiti rayo-ekis babaen ti banag, ken naipangpangruna kadagiti pamunganayan ti panagganas kadagiti sekondario a Rayo-ekis. Para iti pannakaduktalna kadagiti pakailasinan ti Rayo-ekis dagiti elemento, Ni Barkla ket nagungunaan ti Premio Nobel iti Pisika idi 1917. Isu ket nagungunaan pay ti Medalia Hughes Medal iti Naarian a Kagimongan ti Britaniko iti isu met laeng a tawen.

 Personal a biag 
Isu ket relihioso a tao, ni Barkla ket maysa idi a Metodista ken inkeddengna ti obrana a kas paset ti panagsukimat para iti Dios, ti Mammarsua".Eskuela ti Matematika ken Estadistika. "Charles Glover Barkla" (2007), Unibersidad ti St Andrews, Eskosia. JOC/EFR.H.S. Allen (1947), Pakdaar ti Obituario ti Kumadduaan ti Naarian a Kagimongan, Tom.. 5, Blng. 15,. "Charles Glover Bark"Charles Glover Barkla, Kompleto a Diksionario iti Sientipiko a Biograpia (2008)
Isu ket pimmusay idiay Edinburgh idi 23 Oktubre 1944.

 Dagiti pammalagip ken ni Barkla 
Ti abut ti bulan Barkla ket nanaganan idi a kas pammadayaw ken ni Charles Barkla. Ti komemoratibo a plake ket naikabil idiay asideg ti Canongate,idiay asideg ti Paspasdek ti Pakultad ti Edukasion, idiay Unibersidad ti Edinburgh. Iti pay maipatinayon, ti teatro ti lektura iti departamento ti Pisika ti Unibersidad ti Liverpool, ken ti pay labotratorio ti Biopisiko iti departamento ti siensia ti Biolohia, ket nanaganan dagitoy kaniana.

 Dagiti nagibasaran 

 Dagiti akinruar a silpo 

 Biograpia ti website ti Nobel
 Obituario
 ti pannakaduktalna kadagit ipannakailasin ti radiasion dagiti elemento ni Röntgen 
 Biography at Encyclopedia.com

Kategoria:1877 a pannakaipasngay
Kategoria:1944 nga ipupusay
Kategoria:Dagiti Nobel a laureado iti Pisika